
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(ΐ) 

Έγκριση του ειδικού Κανονισμού Λιμένα Τήνου αριθ. 25. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Κυκλάδων αριθμ. 15319/89/ 
2.2.90. 

3. Το σχέδιο του Κανονισμού Λιμένα Τήνου που μας υποβλήθηκε με 
την αναφορά της Λιμενικής Αρχής Τήνου αριθ. 3131/1/90/14.2.90 
και με τις διατάξεις του ρυθμίζονται θέματα, που αφορούν την εύρυθμη 
λειτουργία του λιμένος, αποφασίζουμε: 

Άρθρο Μόνο 

α) Εγκρίνουμε τον παρακάτω Κανονισμό του Λιμένα Τήνου αριθ. 25. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΤΗΝΟΥ ΑΡΙΘ. 25 
Περί αδειών διακυβέρνησης ιδιωτικών Τουριστικών Πλοίων. 

Ο ΛΙΜΕΝΑΡΧΗΣ ΤΗΝΟΥ 

Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιότητος ΛΣ και σχέ¬ 


σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο παρών Κανονισμός Λιμένα ισχύει στη χερσαία και θαλάσσια ζώνη 
του, τους λιμένες, στους όρμους κα στη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων της Λιμενικών 
Σταθμών και Υπαλλήλων Λιμένα όπως αυτή καθορίζεται από τις κείμε¬ 
νες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ιαχύουσα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις, Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: » 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 

Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεαι από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόκτηση «άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμένους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α' Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
. με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 5ΗΙΡ. 

\ γ. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
'εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων . 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: ν \ _ \ 

α. «Ημερολόγιο εκπαίδευσης και συμβάντων» στο οποίο αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο,.οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 


κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυταθλητικού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσθεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. " 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για το απόπλου, κα¬ 

τάπλου, Λιμενικές Αρχές, Κανονισμοί λιμένα - 
Κυρώσεις. 3 

13. Βασικές γνώσεις μηχανών. 10 

ΣΥΝΟΛΟ 95 


2. Οι υποψήφιοι επίσης εκπαιδεύονται καί εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από οιξιωματικό ΑΣ ως 

Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Τπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΛΣ. 

δ. Ανθ/στές, Τπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΛΣ με προϋπηρεσία σε πλωτά ΛΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/γου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 


2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα αριθμ.ΦΕΚ . -.) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) .. 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 

επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.Αιμ. Αρχής . 

Εν...τη.19 

Ο ΛΙΜΕΝΑΡΧΗΣ 

Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή.. 

Αύξοντας Αριθμός Πρωτοκόλλου Λιμ. Αρχής.;. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου. 

(ιδιότητα).επιτρέπεται η διακυβέρνηση ιδιωτικών 

τουριστικών πλοίων. 

Εν.τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιανδήποτε κυκλοφοριακή ανωμαλία σε παραπλέοντα πλοία, τρόμον 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 

Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές, και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμ. Αρχή, όσον αφορά την αγκυροβολιά των σκαφών και τις ενδεχόμε¬ 
νες μεθορμίσεις τους. 

ζ) Να μην απομακρύνονται και εκτελοΰν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουσμένων ο Κυβερνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

Εφόσον ο κάτοχος της αδείας μεταφέρει με το υπό την διακυβέρνησή 
του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 
οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Τήνος, 14 Φεβρουρίου 1990 _ 

Ο Λιμενάρχης 

Υποπ/ρχος ΛΣ Δ. ΠΕΡΔΙΚΟΥΡΗΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 
προθεσμία για απόκτηση άδειας Κυβερνήτη ιδιωτικών τουριστικών 


πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-♦- 

Αριθ. Α,Κ. 429 (2) 

Ανασυγκρότηση επιτροπών και διατήρηση αυτών άρθρου 10 του Ν. 

1232/1982. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής Αποκέντρω¬ 
σης» σε συνδυασμό με το Ν.Δ. 532/70 και Β.Δ. 704/70. 

2. Τις διατάξεις των άρθρων 30 παρ. 3 και άρθρα 95, 96 και 116 
του από 11-12/11/1919 Δ/τος «περί Διοικήσεως και Διαχειρήσεως 
Δημοσίων Κτημάτων». 

3. Τις διατάξεις του άρθρου 63 του Προεδρικού Δ/τος 636/ 
30.7.1977 ΦΕΚ 209 τεύχος Α' «περί Συμβουλίων - Επιτροπών» σε 
συνδυασμό με τη σχετική διαταγή Δ. 8049/1978 Υπουργείου Οικονο¬ 
μικών, περί συγκροτήσεως των επιτροπών άρθρου 73-77 του ίδιου Δ/ 
τος αρμοδιότητας Οικονομικών Εφοριών Δωδεκάνησου, επί θεμάτων 
Δημοσίων Κτημάτων. 

4. Τις διατάξεις Ν. 1473/84 ΦΕΚ 127 τεύχος Α'/7.9.1984 «περί 
τροποποιήσεως στην άμεση και έμμεση φορολογία κ.λπ.». 

5. Τις αποφάσεις μας προηγουμένων ετών, όπως η ΔΚ 785/ 
23.3.1988 «περί ανασυγκρότησης επιτροπών και διατήρησης αυτών 
άρθρο 10 Ν. 1232/1982». 

6. Τον Ν. 1232/25.2.1982 «Επαναφορά σε ισχύ, τροποποίηση και 
συμπλήρωση των διατάξεων του Ν.Δ. 4352/1964 και άλλες διατά¬ 
ξεις». 

7. Το 0.255/194/20.5.1982 Υπουργείου Οικονομικών Δ/νσεως 
Οργανώσεως Μεθόδων με το οποίο μας κοινοποιήθηκε η 0.208/181/ 
1982 απόφαση των Υπουργών Προεδρίας Κυβερνήσεως και Οικονομι¬ 
κών «περί αναμορφώσεως συλλογικών Οργάνων Γνωμοδοτικής και 
αποφασιστικής αρμοδιότητας του Υπουργείου Οικονομικών» αρμοδιό¬ 
τητας Οικονομικών Εφοριών Δωδεκανήσου και επί θεμάτων Δημοσίων 
Κτημάτων και στεγάσεως Δημοσίων Υπηρεσιών εις εκτέλεση του ως 
ανωτέρω Νόμου 1232/1982. 

δ.ΤοΔΕ 11936 εγκλ. 137/12.8.1982 έγγραφο Νομαρχίας Δωδε¬ 
κανήσου με το οποίο μας κοινοποιήθηκε η ΔΙΜΕΔ/Φ11.3/13153 Ιου¬ 
λίου 1982 εγκύκλιος διαταγή Υπουργείου Προεδρίας Κυβερνήσεως 
«περί συγκροτήσεως συλλογικών Οργάνων» στην οποία αναφέρεται ότι 
ο ονομαστικός προσδιορισμός μελών επιτροπών, κατά την κρίση του αρ¬ 
μοδίου για την συγκρότηση συλλογικού οργάνου Υπουργού ή Νομάρχου 
δεν είναι απαραίτητος. 

9. Την 1125179/2715/0006Α/8.12.1989 απόφαση Υπουργού 
Οικονομικών. 

10. Τα Προεδρικά Διατάγματα υπ’ αριθμ. 284/88 και 551/88 
περί Οργανισμού Υπουργείου Οικονομικών και Νομαρχιών αντί¬ 
στοιχα. 

Εισηγουμένου του Προϊσταμένου Κτηματικής Υπηρεσίας Δωδεκανή¬ 
σου, αποφασίζουμε: 

Την ανασυγκρότηση και διατήρηση των εξής επιτροπών, μέχρι 31ης 
Δεκεμβρίου 1991 του Νομού Δωδεκανήσου σε θέματα αρμοδιότητας 
Δημοσιών Κτημάτων και στεγάσεως Δημοσίων Υπηρεσιών κατά ΔΟΥ 
Δωδεκανήσου. 

Α. ΚΤΗΜΑΤΙΚΗ ΥΠΗΡΕΣΙΑ ΔΩΔΕΚΑΝΗΣΟΥ 

1. Επιτροπή Δημοσίων Κτημάτων Νομαρχίας Δωδεκανήσου 

Προβλεπομένη από τις διατάξεις του Β.Δ. της 1/17.8.1956 και του 
άρθρου 73 του Π.Δ. 636/1977 και που λειτουργεί σύμφωνα με αυτές 
και διατηρήθηκε με το άρθρο 2 παρ. 23 της 0.208/181/1982 κοινής 
απόφασης των Υπουργών Προεδρίας Κυβερνήσεως και Οικονομικών 
που εκδόθηκε σύμφωνα με το άρθρο 4 Ν. 1232/1982 ΦΕΚ 22/1982 
τεύχος Α’. 

Η επιτροπή αυτή αποτελείται α) από τον Πρόεδρο Πρωτοδικών Ρό¬ 
δου και ως νόμιμο (αναπληρωτή του τον αρχαιότερο Πρωτόδικη, β) από 
τον Δ/ντή Εσωτερικών Νομαρχίας Δωδεκανήσου ή τον νόμιμο αναπλη¬ 
ρωτή του, γ) τον Δ/ντή Τεχνικών Υπηρεσιών Νομαρχίας Δωδεκανήσου 
για θέματα που αφορούν αστικά κτήματα ή τον Δ/ντή Γεωργίας για 

αγροτικά κτήματα ή τους αναπληρωτές αυτών. 

Στην επιτροπή αυτή μετέχει ως εισηγητής δίχως ψήφο ο Προϊστάμε¬ 
νος της Κτηματικής Υπηρεσίας Δωδεκανήσου. 

Η Επιτροπή γνωμοδοτεί επί θεμάτων Δημοσίων Κτημάτων κατά τις 
κείμενες διατάξεις που ανάγονται στην αρμοδιότητα του Νομάρχη (Δω¬ 
δεκανήσου) καθώς και επί παντός άλλου θέματος των αυτών αντικειμέ¬ 
νων εφόσον ήθελε ζητηθεί η γνώμη αυτής από τον Νομάρχη. Επίσης 
γνωμοδοτεί και επί των κατά τα άρθρα 17 παρ. 3 και 18 παρ. 3 του 
636/1977 Π.Δ. 

Η Επιτροπή εδρεύει στη Ρόδο. 

2. Επιτροπή εκμισθώσεως και εκποιήσεως Δημοσίων Κτημάτων με 
δημοσία 

Προβλεπομένη από τις διατάξεις των άρθρων 31 και 67 του Δ/τος 
της 11/12 Νοεμβρίου 1929 και του άρθου 76 Π.Δ. 636/1977 και 
που λειτουργεί σύμφωνα μ’ αυτές και διατηρήθηκε με το άρθρο 2 παρ. 
24 της 0.208/181/1982 Κοινής Απόφασης των Υπουργών Προε¬ 
δρίας Κυβερνήσεως και Οικονομικών, και αποτελείται α) από τον Προϊ¬ 
στάμενο Κτηματικής Υπηρεσίας Δωδεκανήσου Πρόεδρο, β) από τον. 
Προϊστάμενο τμήματος Εσόδων ΔΟΥ Ρόδου και γ) από ένα ανώτερο 
Διοικητικό υπάλληλο της Νομαρχίας Δωδεκανήσου, ως μέλη. 

Η επιτροπή αυτή διεξάγει κατά τις κείμενες διατάξεις τις δημοπρα¬ 
σίες εκμισθώσεως και εκποιήσεως, των Δημοσίων Κτημάτων. 

3. Επιτροπή εκτιμήσεως εκποιουμένων Δημοσίων Κτημάτων προς 
ίδρυση Ξενδοχειακή επιχειρήσεων. 

Προβλεπομένη από τις διατάξεις των άρθρων 13 Ν. 4377/1929 
και 77 του Π.Δ. 636/1977 που διατηρήθηκε με το άρθρο 2 παρ. 25 
της 0.208/181/1982 κοινής απόφασης των Υπουργών Προεδρίας 
Κυβερνήσεως και Οικονομικών και λειτουργεί σύμφωνα με αυτές και 
αποτελείται α) από τον Πρόεδρο Πρωτοδικών Ρδδου ως Πρόεδρο, β) 
από τον Δ/ντή Τεχνικών Υπηρεσιών Νομαρχίας Δωδεκανήσου και γ) 
από τον Προϊστάμενο Κτηματικής Υπηρεσίας Δωδεκανήσου. 

4. Επιτροπή Στεγάσεως Δημοσίων Υπηρεσιών 

Η επιτροπή αυτή που αναμορφώθηκε και ανασυγκροτήθηκε με τον 
0.208/ΐ8ΐ/ί982 κοινή απόφαση των Υπουργών Προεδρίας Κυβερ¬ 
νήσεως και Οικονομικών, κεφάλαιο Β συγχώνευση συλλογικών οργά¬ 
νων άρθρο 1 παρ. 3, και που προκύπτει από την συγχώνευση σε ενιαίο 
συλλογικό όργανο α) της επιτροπής άρθρου 15 του από 19/9.11.1932 
Δ/τος «περί στεγάσεως Δημοσίων Υπηρεσιών» και β) της επιτροπής του 
άρθρου 31 του αυτού Δ/τος που προβλέπεται από τις διατάξεις των άρ¬ 
θρων 15 και 31 αυτού. Η επιτροπή αυτή αποτελείται α) από τον Προϊ¬ 
στάμενο Κτηματικής Υπηρεσίας Δωδ/σου, β) από τον Δ/ντή Τεχνικών 
Υπηρεσιών Νομαρχίας Δωδεκανήσου ή τον αναπληρωτή του και γ) τον 
προϊστάμενο της υπό στέγαση Υπηρεσίας ή τον Νόμιμο αναπληρωτή 
του. 

5. Επιτροπή καθορισμού των ορίων αιγιαλού και παραλίας και θέ¬ 
σεων αμμοληψϊας 

Η επιτροπή αυτή που αναμορφώθηκε και ανασυγκροτήθηκε με την 
0.208/181/1982 κοινή απόφαση των Υπουργών Προεδρίας Κυβερ¬ 
νήσεως και Οικονομικών, Κεφάλαιο Β’ συγχώνευση συλλογικών οργά¬ 
νων άρθρου 1 παρ. 9 τα συλλογικά όργανα α) επιτροπή αμμοληψϊας και 
β) επιτροπή καθορισμού ορίων αιγιαλού και παραλίας, που προβλέπεται 
από τις διατάξεις του άρθρου 5 παρ. 2 του Α.Ν. 263/68 του άρθρου 74 
του Π.Δ. 636/77 και του άρθρου 75 Π.Δ. 636/77 συγχωνεύονται σε 
ενιαίο συλλογικό όργανο με τον τίτλο «Επιτροπή καθορισμού των ορίων 
αιγιαλού και παραλίας και θέσεων αμμοληψϊας». 

Η επιτροπή που προκύπτει από τη συγχώνευση αναμορφώνεται ως 
εξής: α) αρμόδιος για τα δημόσια κτήματα Προϊστάμενος Κτηματικής 
Υπηρεσίας Δωδεκανήσου, ως Πρόεδρος, β) ο Δ/ντής Τεχνικών Υπηρε¬ 
σιών Νομαρχίας Δωδεκανήσου, γ) ο αρμόδιος Λιμενάρχης και δ) ο 
Προϊστάμενος (γιατρός) του τμήματος Κοινωνικών Υπηρεσιών Νομαρ¬ 
χίας Δωδεκανήσου όταν πρόκειται για αμμοληψία. 

Για αμμοληψίες εκτός παραλιακών ή θαλασσίων χώρων, αντί του 
Λιμενάρχη συμμετέχει ο Διοικητής του οικείου Αστυνομικού τμήματος 
ή σταθμού. 

Για τις αρμοδιότητες και λειτουργία της ισχύουν οι πιο πάνω διατά¬ 
ξεις. Σε περίπτωση που τα μέλη όλων των ανωτέρω επιτροπών απου¬ 
σιάζουν ή κωλύονται αναπληρούνται από τους νόμιμους αναπληρωτές 
τους. Ορίζουμε γραμματέα των ως ανωτέρω επιτροπών υπάλληλο της 
Κτηματικής Υπηρεσίας Δωδεκανήσου. 

6. Επιτροπή εκτίμησης ακινήτων εκποιουμένων σύμφωνα με τα άρ¬ 
θρα 95, 96 και 116 του από 11/12.11.1929 Δ/τος και άρθρου 35 
παρ. 7 Ν. 1473/84. 


Η Επιτροπή αυτή συγκροτείται κατά περίπτωση με απόφαση Νο¬ 
μάρχη Δωδ/σου με μέλη αποτελούμενα εξ υπηρεσιακών παραγόντων, 
οριζόμενα επίσης κατά περίπτωση από τη σχετική απόφαση, ως ανω¬ 
τέρω, Νομαρχίας Δωδ/σου. 

Β. Δ.Ο.Υ. ΚΑΛΥΜΝΟΥ 

1. Επιτροπή εκμισθώσεως και εκποιήσεως Δημοσίων Κτημάτων με 
δημοπρασία. 

Η Επιτροπή αυτή προβλέπεται από τις διατάξεις των άρθρων 31 και 
67 του Δ/τος της Π/12 Νοεμβρίου 1929 και του άρθρου 76 Π.Δ. 
636/1977 και λειτουργεί σύμφωνα με αυτές τις διατάξεις και διατηρή¬ 
θηκε με το άρθρο 2 της 0.208/181/1982 κοινής απόφασης των 
Υπουργών Οικονομικών και Προεδρίας της Κυβέρνησης και αποτελεί- 
ται από α) τον Προϊστάμενο ΔΟΥ Κάλυμνου ως Πρόεδρο, β) από τον 
Προϊστάμενο του τμήματος εσόδων ΔΟΥ Καλύμνου και γ) από ένα 
ανώτερο Διοικητικό υπάλληλο οριζόμενο εκάστοτε από τον έπαρχο Κα¬ 
λύμνου. 

Η επιτροπή διεξάγει κατά τις κείμενες διατάξεις τις δημοπρασίες 
εκμισθώσεως και εκποιήσεως των Δημοσίων Κτημάτων. 

2. Επιτροπή καθορισμού των ορίων αιγιαλού και παραλίας και θέ¬ 
σεων αμμοληψϊας. 

Αποτελούμενη από: α) τον Προϊστάμενο ΔΟΥ Καλύμνου ως Πρόε¬ 
δρο, β) από τον Μηχανικό Καλύμνου ενεργώντας ως αναπληρωτής του 
Δ/ντή της Δ/νσης Τεχνικών Υπηρεσιών Νομαρχίας Δωδεκανήσου, γ) 
από τους αρμόδιους Λιμενάρχες Καλύμνου, Λέρου ή Πάτμου κατά περί¬ 
πτωση χωρικής αρμοδιότητας και μόνο για τον καθορισμό των ορίων 
του αιγιαλού και παραλίας. 

Για τη λειτουργία και αρμοδιότητες της επιτροπής αυτής πλην του 
καθορισμού των θέσεων αμμοληψϊας, ισχύουν οι διατάξεις που αναφέρο- 
νται στην όμοια μ’ αυτήν επιτροπή της Κτηματικής Υπηρεσίας Δωδεκα¬ 
νήσου, που εδρεύει στην έδρα του Νομού Δωδεκανήσου και η οποία θα 
επιλαμβάνεται στα θέματα αμμοληψϊας για τα οποία είναι αρμόδια. 

3. Επιτροπή στέγασης Δημοσίων Υπηρεσιών. 

Η Επιτροπή αυτή που αναμορφώθηκε και ανασυγκροτήθηκε με την 
0.208/181/1982 κοινή απόφαση των Υπουργών Προεδρίας Κυβερ¬ 
νήσεως και Οικονομικών, κεφάλαιο Β συγχώνευση συλλογικών οργά¬ 
νων άρθρ. 1 παρ. 3 και που προκύπτει από τη συγχώνευση σε ενιαίο 
συλλογικό όργανο α) της επιτροπής άρθρου 15τουαπό 19/9.11.1932 
Δ/τος «περί στεγάσεως Δημοσίων Υπηρεσιών» και β) της επιτροπής του 
άρθρου 31 του αυτού Δ/τος που προβλέπεται από τις διατάξεις των άρ¬ 
θρων 15 και 31 αυτού. Η Επιτροπή αυτή αποτελείται α) από τον Προϊ¬ 
στάμενο ΔΟΥ Καλύμνου ως Πρόεδρος, β) από το Μηχανικό του Δημο¬ 
σίου στην Κάλυμνο και γ) από τον Προϊστάμενο της υπό στέγαση Υπη¬ 
ρεσίας ή του νόμιμου αναπληρωτή του. 

4. Επιτροπή εκτίμησης ακινήτων εκποιουμένων σύμφωνα με τα άρ¬ 
θρα 95, 96 και 116 του από 11/12.11.1929 Δ/τος και άρθρου 35 
παρ. 7 Ν. 1473/84. 

Μέλη της Επιτροπής αυτής αποτελούν α) ο Προϊστάμενος ΔΟΥ Κα¬ 
λύμνου, β) ο Μηχανικός Δημοσίου Καλύμνου ή ο αναπληρωτής του και 
γ) Διοικητικό υπάλληλο Επαρχείου Καλύμνου. 

Γ. Δ,Ο.Υ. ΚΩ 

1. Επιτροπή εκμισθώσεως και εκποιήσεως Δημοσίων Κτημάτων με 
δημοπρασία. 

1. Επιτροπή εκμισθώσεως και εκποιήσεως Δημοσίων Κτημάτων με 
δημοπρασία. 

. Η Επιτροπή αυτή προβλέπεται από τις διατάξεις των άρθρων 31 και 
67 του Δ/τος της 11/12 Νοεμβρίου 1929 και του άρθρου 76 Π.Δ. 
636/1977 και λειτουργεί σύμφωνα με αυτές και διατηρήθηκε με το άρ¬ 
θρο 2 της 0.208/181/1982 κοινής απόφασης των Υπουργών Προε¬ 
δρίας Κυβερνήσεως και Οικονομικών. 

Η Επιτροπή αυτή αποτελείται: α) από τον Προϊστάμενο Κτηματικής 
Υπηρεσίας Δωδεκανήσου Πρόεδρο και ως νόμιμο αναπληρωτή του τον 
Προϊστάμενο ΔΟΥ Κω, β) από τον Προϊστάμενο Τμήματος Εσόδων 
ΔΟΥ Κω και γ) από έναν ανώτερο υπάλληλο (διοικητικό) οριζόμενο από 
τον Έπαρχο Κω. 

Η Επιτροπή αυτή διεξάγει κατά τις κείμενες διατάξεις τις δημοπρα¬ 
σίες εκμισθώσεως και εκποιήσεως των Δημοσίων Κτημάτων. 

2. Επιτροπή καθορισμού των ορίων αιγιαλού και παραλίας και θέ¬ 
σεων αμμοληψϊας (επαρχίας Κω). 

Η ίδια επιτροπή της Κτηματικής Υπηρεσίας Δωδεκανήσου που 
εδρεύει στην έδρα του Ν°μ°ύ Δωδεκανήσου, με αναπληρωτές για την 

επαρχία Κω ειδικά αποτελούμενη α) από τον Προϊστάμενο ΔΟΥ Κω ως 
Πρόεδρος, αναπληρωτή του Προϊσταμένου Κτηματικής Υπηρεσίας 
Δωδ/σου, β) το Μηχανικό Κω, αναπληρωτή του Δ/ντή Τενικών Υπη¬ 
ρεσιών Νομαρχίας Δωδεκανήσου και γ) το Λιμενάρχη Κω, αναπλη¬ 
ρωτή του Κεντρικού Λιμενάρχη Ρόδου και μόνο για τον καθορισμό των 
ορίων του αιγιαλού και παραλίας. 

Για τη λειτουργία και τις αρμοδιότητες της Επιτροπής αυτής πλην 
του καθορισμού των θέσεων αμμοληψίας ισχύουν οι διατάξεις που ανα- 
φέρονται στην όμοια με αυτή επιτροπή της Κτηματικής Υπηρεσίας Δω¬ 
δεκανήσου που εδρεύει στην έδρα του Νομού Δωδεκανήσου και η οποία 
θα επιλαμβάνεται στα θέματα αμμοληψίας για τα οποία είναι αρμόδια. 

Σε περίπτωση δε που τα μέλη των επιτροπών αυτών απουσιάζουν ή 
κωλύονται αναπληρούνται από τους νόμιμους αναπληρωτές των, ενώ 
στην περίπτωση των νομίμων αναπληρωτών Λιμενάρχου και Μηχανι¬ 
κού του Δημοσίου, αυτός θα πρέπει να είναι αξιωματικός του Λιμενικού 
Σώματος και Μηχανικός αντίστοιχα. 

3. Επιτροπή Στεγάσεως Δημοσίων Υπηρεσιών. 

Η ίδια επιτροπή της Κτηματικής Υπηρεσίας Δωδεκανήσου που 
εδρεύει στην έδρα του Νομού Δωδεκανήσου με αναπληρωτές για την 
επαρχία Κω ειδικά αποτελούμενη α) από τον Προϊστάμενο ΔΟΥ Κω ως 
Πρόεδρο, αναπληρωτή του Προϊσταμένου Κτηματικής Υπηρεσίας Δω¬ 
δεκανήσου, β) τον Μηχανικό Κω, αναπληρωτή του Δ/ντή Τεχνικών 
Υπηρεσιών Νομαρχίας Δωδεκανήσου και γ) του Προϊσταμένου της υπό 
στέγαση Δημόσιας Υπηρεσίας ή το νόμιμο αναπληρωτή του. 

4. Επιτροπή εκτίμησης ακινήτων εκποιουμένων σύμφωνα με τα άρ¬ 
θρα 95, 96 και 116 του από 11/12.11.1929 Δ/τος και άρθρου 35 
παρ. 7 Ν. 1473/84. 

Μέλη της Επιτροπής αυτής αποτελούν: α) ο Προϊστάμεενος ΔΟΥ 
Κω, β) ο Μηχανικός Δημοσίου Κω ή ο αναπληρωτής του και γ) Διοικη¬ 
τικός Υπάλληλος Επαρχείου Κω. 

Δ. ΔΟΥ ΚΑΡΠΑΘΟΥ 

1. Επιτροπή εκμισθώσεως και εκποιήσεως Δημοσίων Κτημάτων με 
δημοπρασία. 

Η Επιτροπή αυτή προβλέπεται από τις διατάξεις των άρθρων 31 και 
67 του Δ/τος της 11/12 Νοεμβρίου 1929 και του άρθρου 76 Π.Δ. 
636/77 και λειτουργεί σύμφωνα με αυτές και διατηρήθηκε με το άρθρο 
2 της 0.208/181/1982 κοινής απόφασης των Υπουργών Προεδρίας 
και Οικονομικών. 

Η Επιτροπή αυτή αποτελείται από α) τον Προϊστάμενο ΔΟΥ Καρπά¬ 
θου ως Πρόεδρο, β) τον Προϊστάμενο Τμήματος Εσόδων ΔΟΥ Καρπά¬ 
θου και γ) από έναν ανώτερο Διοικητικό Υπάλληλο οριζόμενο εκάστοτε 
από τον Έπαρχο Καρπάθου. 

2. Επιτροπή καθορισμού των ορίων του αιγιαλού και παραλίας και 
θέσεων αμμοληψίας (επαρχίας Καρπάθου). 

Αποτελούμενη α) από τον Προϊστάμενο ΔΟΥ Καρπάθου ως Πρόεδρο, 
β) από το Μηχανικό Καρπάθου αναπληρωτή του Δ/ντή της Δ/νσης Τε¬ 
χνικών Υπηρεσιών Νομαρχίας Δωδεκανήσου και γ) από το Λιμενάρχη 
Καρπάθου και μόνο για τον καθορισμό των ορίων αιγιαλού και παρα¬ 
λίας. 

Για τη λειτουργία και αρμοδιότητες της επιτροπής αυτής πλην καθο¬ 
ρισμού των θέσεων αμμοληψίας ισχύουν οι διατάξεις που αναφέρονται 
στην όμοια με αυτή επιτροπή της Κτηματικής Υπηρεσίας Δωδεκανήσου 
που εδρεύει στην έδρα του Νομάρχη Δωδεκανήσου και η οποία θα επι¬ 
λαμβάνεται τα θέματα αμμοληψίας για τα οποία είναι αρμόδια. 

3. Επιτροπή στέγασης Δημοσίων Υπηρεσιών. 

Η Επιτροπή αυτή που αναμορφώθηκε και ανασυγκροτήθηκε με την' 
0.208/181/1982 κοινή απόφαση των Υπουργών Προεδρίας της Κυ- 
βερνήσεως και Οικονομικών κεφάλαιο Β συγχώνευση συλλογικών ορ¬ 
γάνων άρθρου παρ. 1 παρ. 3 και που προκύπτει από τη συγχώνευση σε 
ενιαίο συλλογικό όργανο, α) της επιτροπής άρθρου 15 του από 19/ 
9.11.1932 διατάγματος «περί στεγάσεως Δημοσίων Υπηρεσιών» και 
β) της επιτροπής του άρθρου 31 του αυτού Δ/τος που προβλέπεται από 
τις διατάξεις των άρθρων 15 και 31 αυτού. Η Επιτροπή αυτή αποτελεί- 
ται α) από τον Προϊστάμενο ΔΟΥ Καρπάθου ως Πρόεδρο, β) από τον 
Προϊστάμενο του Γ ραφείου Μηχανικού Καρπάθου και γ) από τον Προϊ¬ 
στάμενο της υπό στέγαση Υπηρεσίας ή το νόμιμο αναπληρωτή του. 

Ειδικότερα για τις ΔΟΥ Καλύμνου, Κω και Καρπάθου η επιτροπή 
καθορισμού των ορίων αιγιαλού και παραλίας και θέσεων αμμοληψίας, 
όπως αναμορφώθηκε και ανασυγκροτήθηκε με την 0208/181/1982 
κοινή απόφαση του Υπουργού Προεδρίας της Κυβερνήσεως και Οικονο¬ 
μικών και που-για την αρμοδιότητα και τη λειτουργία της ισχύουν οι 


διατάξεις του άρθρου 5 παρ. 2 του αναθεωρητικού Νόμου 263/68 του 
άρθρου 74 του Π.Δ. 636/77 και του άρθρου 75 του ίδιου Π.Δ/τος, 
όσον αφορά τον καθορισμό των ορίων αιγιαλού εξακολουθεί να παραμέ¬ 
νει ως έχει. 

4. Επιτροπή εκτίμησης ακινήτων εκποιουμένων σύμφωνα με τα άρ¬ 
θρα 95, 96 και 116 του από 11/12.11.1929 Δ/τος και άρθρου 35 
παρ. 7 Ν. 1473/84. 

Μέλη της Επιτροπής αυτής αποτελούν α) ο Προϊστάμενος ΔΟΥ Καρ¬ 
πάθου, β) ο Μηχανικός Δημοσίου Καρπάθου ή ο αναπληρωτής του και 
γ) Διοικητικός υπάλληλος Επαρχείου Καρπάθου. 

Ε. Δ.Ο.Υ. ΛΕΡΟΥ 

Με νεώτερη απόφασή μας, μετά την έναρξη λειτουργίας της Δ.Ο.Υ. 
Λέρου, θα ορισθούν οι Επιτροπές χωρικής αρμοδιότητάς της. 

Η Επιτροπή καθορισμού ορίων αιγιαλού και θέσεων αμμοληψίας για 
όλες τις ΔΟΥ Δωδεκανήσου, μπορεί να γνωμοδοτεί για οποιοδήποτε 
θέμα που άπτεται του κυρίως (αντικειμένου της, όταν της ζητηθεί. 

Δια τις ανωτέρω ΔΟΥ Καλύμνου, Κω, Καρπάθου που τα μέλη των 
Επιτροπών απουσιάζουν ή κωλύονται (αναπληρούνται από τους νόμι¬ 
μους αναπληρωτές των. / 

Ορίζουμε Γραμματείς των ανωτέρω Επιτροπών ένα Φοροτεχνικό 
Υπάλληλο από κάθε ΔΟΥ και εξουσιοδοτούμε λόγω των ειδικών συνθη¬ 
κών τον αρμόδιο Προϊστάμενο των ΔΟΥ Δωδ/σου και τον ορίζει ονομα¬ 
στικά με αναπληρωτή του επί θεμάτων των Δημοσίων Κτημάτων αρμο- 
διότητά των. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 1 Μαρτίου 1990 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

-♦- 

Αριθ. ΕΣ. 4147 (3) 

Σύσταση Συνδέσμου Ύδρευσης με την επωνυμία «ΣΥΝΔΕΣΜΟΣ ΔΙΑ- 

ΧΕΙΡΗΣΗΣ ΑΠΟΡΡΙΜΜΑΤΩΝ ΛΕΚΑΝΟΠΕΔΙΟΥ ΙΩΑΝΝΙ- 

ΝΩΝ». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 177 του Δημοτικού και Κοινοτικού Κώ¬ 
δικα (Π.Δ. 76/85) όπως συμπληρώθηκαν και τροποποιήθηκαν με τις 
όμοιες του άρθρου 12 του Ν. 1832/1989. 

2. Τις αποφάσεις των Κοινοτικών Συμβουλίων: Αβγού, Αγίου Ιω¬ 
άννη, Αμπελειάς, Αναργύρων, Ανατολής, Άνω Λαψίστας, Ασβεστοχω¬ 
ρίου, Ασφάκας, Βουνοπλαγιάς, Γαβρισιών, Γραμμένου, Επισκοπικού, 
Ζωοδόχου, Καρυών (Ασφάκας), Καστρίτσας, Κατσικά, Κόντσικας, Κο- 
σμηράς, Κουτσελιού, Κρανούλας, Κρύας, Λιγκιάδων, Λιγοψάς, Λογ- 
γάδων, Λοφίσκου, Μαρμάρων, Μεγάλου Γαρδικίου, Μουζακαίων, 
Μπάφρας, Μπιζανίου, Νεοκαισάρειας, Νεοχωροπούλου, Νήσου, Πεδι¬ 
νής, Περάματος, Περάτης, Πετραλώνων, Πετροβουνίου, Πετσαλίου, 
Σταυρακίου και Κληματιάς, 28/89, 25/89, 24/89, 7/89, 70/89, 
10/89, 32/89, 17/89, 45/89, 14/89, 22/89, 27/89, 41/89, 
21/89, 11/89, 64/89, 30/89, 28/89, 43/89, 23/89, 38/89, 
31/89, 24/89, 29/89, 14/89, 55/89, 17/89, 25/89, 37/89, 
28/89, 32/89, 54/89, 42/89, 48/89, 17/89, 13/89, 10/89, 
37/89, 25/89, 66/89 και 44/89 αντίστοιχα, που λήφθηκαν νόμιμα. 

3. Την απόφαση του Δημοτικού Συμβουλίου Ιωαννίνων αριθμ. 530/ 
1989 που λήφθηκε νόμιμα, σχετικά με τη σύσταση του Συνδέσμου με 
την επωνυμία «ΣΥΝΔΕΣΜΟΣ ΔΙΑΧΕΙΡΗΣΗΣ ΑΠΟΡΡΙΜΜΑΤΩΝ 
ΛΕΚΑΝΟΠΕΔΙΟΥ ΙΩΑΝΝΙΝΩΝ» για τη συλλογή, μεταφορά και διά¬ 
θεση των απορριμμάτων του Λεκανοπεδίου Ιωαννίνων. 

4. ’Οτι με τις ανωτέρω αποφάσεις ορίζεται η ετήσια εισφορά κάθε 
Κοινότητας και του Δήμου Ιωαννιτών στο Σύνδεσμο, που είναι ίση με το 
5%ο της ετήσιας επιχορήγησης των ΟΤΑ από το Υπουργείο Εσωτερι¬ 
κών, εκ του κονδυλίου των Κεντρικών αυτοτελών πόρων, αποφασί¬ 
ζουμε: 

1. Συνιστάται Σύνδεσμος με την επωνυμία «ΣΥΝΔΕΣΜΟΣ ΔΙΑΧΕΙ- 
ΡΗΣΗΣ ΑΠΟΡΡΙΜΜΑΤΩΝ ΛΕΚΑΝΟΠΕΔΙΟΥ ΙΩΑΝΝΙΝΩΝ» με τη 
συμμετοχή του Δήμου Ιωαννιτών και των Κοινοτήτων: 

Αβγού, Αγίου Ιωάννη, Αμπελειάς, Αναργύρων, Ανατολής, Άνω Λα¬ 
ψίστας, Ασβεστοχωρίου, Ασφάκας, Βουνοπλαγιάς, Γαβρισιών, Γραμ¬ 
μένου, Επισκοπικού, Ζωοδόχου, Καρυών (Ασφάκας), Καστρίτσας, Κα- 

τσιχά, Κόντσικας, Κοσμηράς, Κουτσελιού, Κρανούλας, Κρύας, Λιγκιά- 
θων, Λιγοψάς, Λογγάδων, Λοφίσκου, Μαρμάρων, Μεγάλου Γαρδικίου, 
Μουζακαίων, Μπάφρας, Μπιζοίνίου, Νεοκαισάρειας, Νεοχωροπούλου, 
Νήσου, Πεδινής, Περάματος, Περάτης, Πετραλώνων, Πετροβουνίου, 
Πετσαλίου, Σταυρακίου και Κληματιάς. 

2. Σκοπός του Συνδέσμου είναι: Η συλλογή, μεταφορά και διάθεση 
των απορριμμάτων του Λεκανοπεδίου Ιωαννίνων. Για την επίτευξη του 
σκοπού του Συνδέσμου απαραίτητη προϋπόθεση είναι η δημιουργία 
υπηρεσίας που θα στελεχωθεί με το κατάλληλο επιστημονικό, διοικητι- 
κόπ, τεχνικό και εργατικό δυναμικό, καθώς και η προμήθεια μηχανη¬ 
μάτων και τεχνολογικού εξοπλισμού. 

3. Έδρα του Συνδέσμου ορίζεται η πόλη των Ιωαννίνων. 

4. Η χρονική διάρκεια του Συνδέσμου ορίζεται αόριστη. 

5. Πόροι του Συνδέσμου είναι: 

α) Η ετήσια εισφορά κάθε Κοινότητας και του Δήμου Ιωαννιτών, που 
είναι ίση με το 5%ο της ετήσιας επιχορήγησης των Ο.Τ.Α. από το 
Υπουργείο Εσωτερικών, εκ του κονδυλίου των Κεντρικών αυτοτελών 
πόρων. 

β) Πρόσοδοι από την ακίνητη περιουσία του Συνδέσμου, φόροι, τέλη 
και δικαιώματα που επιβάλλονται υπέρ του Συνδέσμου. 

γ) Δωρεές, επιχορηγήσεις και εισφορές από το Δημόσιο και άλλους 
φορείς του Δημόσιου τομέα ή άλλα νομικά ή φυσικά πρόσωπα. 

δ) Επιχορηγήσεις από φορείς του δημόσιου τομέα για την εκτέλεση 
έργων, την κάλυψη των δαπανών τους και την πληρωμή αποδοχών του 
προσωπικού τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 22 Φεβρουάριου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 

-♦- 

Αριθ. ΕΣ 3335 (4) 

Σύσταση ίδιου Νομικού Προσώπου με την επωνυμία «Δημοτική Κοινο¬ 
τική Σχολική Επιτροπή Γυμνασίου - Λυκείου - Δημοτικού - Νηπια¬ 
γωγείου». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) Του άρθρου 187 του Π.Δ/τος 323/89 «Δημοτικός και Κοινοτι¬ 
κός Κώδικας» όπως τροποποιήθηκαν με τις όμοιες του άρθρου 11 του 
Ν. 1832/1989. 

β) Την αριθμ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων (ΦΕΚ 233/τ.Α'/ 
5.4.1989) «Σχολική περιουσία, δαπάνες λειτουργίας, καθαριότητας, 
επισκευής και συντήρησης των σχολικών μονάδων πρωτοβάθμιας και 
δευτεροβάθμιας Εκπαίδευσης, σχέσεις σχολικών μονάδων με τους 
ΟΤΑ». 

2. Την αριθμ. 51/1989 απόφαση του Κοινοτικού Συμβουλίου Κα¬ 
λών Νερών, αποφασίζουμε: 


1. Συστήνουμε ίδιο Νομικό Πρόσωπο με την επωνυμία Κοινοτική 
Σχολική Επιτροπή Δημοτικού Σχολείου - Νηπιαγωγείου Καλών Νε¬ 
ρών. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ.Ή αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές (5) διοικητικό συμ¬ 
βούλιο αποτελούμενο από: 

α. Ένα κοιν. σύμβουλο της Κοινότητας, ως Πρόεδρο, 
β. Το Δ/ντή του Δημ. Σχολείου Καλών Νερών, 
γ. Το Δ/ντή του Νηπιαγωγείου Κιχλών Νερών, 
δ. Εκπρόσωπο του συλλόγου γονέων και κηδεμόνων του Δημοτικού 
Σχολείου. 

ε. Εκπρόσωπο του συλλόγου γονέων και κηδεμόνων του Νηπιαγω¬ 
γείου. 

4. Η θητεία των μελών του Δ.Σ. ακολουθεί τη κοινοτική περίοδο. 

Η θητεία του πρώτου Δ.Σ. λήγει με τη λήξη της παρούσας δημοτικής 
και κοινοτικής περιόδου. 

Το Δ.Σ. εκλέγει αντιπρόεδρο γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμο της Κοινότητας σε ποσοστό 2% 
των τακτικών εσόδων. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 
στ. Κάθε άλλη νόμιμη πρόσοδος. 

6. Περιουσία 

Η ακίνητη περιουσία των σχολικών μονάδων (διδακτήρια κ.λπ.). 

7. Το νομικό πρόσωπο εκπροσωπείται στα δικαστήρια ή σε κάθε δη¬ 
μόσια αρχή από τον πρόεδρο του Δ.Σ. και όταν αυτός απουσιάζει ή κω¬ 
λύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Βόλος, 14 Φεβρουάριου 1990 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας. 

104 32 

ΤΕί,ΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της Ε ΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















